ડ્રીમ ગર્લ હેમા માલિની હવે પોતાનું એક મ્યુઝિક આલબમ લઈને આવ્યાં છે . ગઈકાલે આ મ્યુઝિક આલબમ લૉન્ચ કરવામાં આવ્યું . હેમાનું આ મ્યુઝિક આલબમ આધ્યાત્મિક છે . લૉન્ચિંગ પ્રસંગે હેમા સાથે તેમના બંને પુત્રીઓ એશા અને અહાના તથા જમાઇઓ પણ હાજર હતાં . બહુમુખી પ્રતિભાના માલિક તથા શાસ્ત્રીય નૃત્યાંગના હેમા માલિનીએ આ પ્રસંગે જણાવ્યું કે તેઓ કાયમ સંસ્કૃત ભાષા સાથે સહજતા અનુભવે છે અને જાણીતી સાહિત્યિક રચના સૌંદર્યલહરી પણ તેમના માટે એટલી જ સહજ છે . 65 વર્ષીય હેમાએ જણાવ્યું - મેં એક સીરિયલ બનાવી હતી નૂપુર . તેમાં મેં સૌંદર્યલહરીના એક શ્લોક ઉપર નૃત્ય પણ કર્યુ હતું . આ એક નૃત્ય પ્રધાન કાર્યક્રમ હતું . ત્યારથી જ મેં સૌંદર્યલહરીનો પાઠ શરૂ કર્યો હતો અને મેં જોયું કે સંસ્કૃત મારા માટે કેટલી સરળ થઈ ગઈ છે . હેમા માલિનીના આ મ્યુઝિક આલબમની લૉન્ચિંગ પ્રસંગે હેમાના પુત્રીઓ જ નહીં , પણ સંગીત અને ગાયન ક્ષેત્રની અનેક હસ્તીઓ પણ હાજર રહી હતી . તેમાં પંકજ ઉધાસ , પંડિત જસરાજ , અનૂપ જલોટા , અલકા યાજ્ઞિક , સાધના સરગમ , સુરેશ વાડેકર , રવીન્દ્ર જૈનનો સમાવેશ થાય છે . જુઓ સૌંદર્યલહરી મ્યુઝિક આલબમના લૉન્ચિંગની તસવીરો :